Laterns
Latärns (amtlich Laterns) ischt a Gmuand im Bezirk Fealkirch (Region Laternsertal) z Vorarlberg, Öschtriich.

Geografi 
Latärns lit im Laternsertal und goht bis zum Furkajoch (1761 m) uffi, wo ma im Summer uf Damülsch dori fahre ka. Vorna im Tal, wämma vu Batschuns ihi kunnt, ischt s Dorf Latärns (amtlich ischt da dä Wahlsprengel Thal), dänna kunnt Bonacker, nohär Innerlatärns und gaanz dinna ischt no s Bädle. Z Tal ussi flüsst d Frutz. Vom Gmuandsgbiet siand im Johr 1996 11,6 % Landwirtschaftsfläch, 40,1 % Wald, 46,2 % Alpa, 0,2 % Sidlungsfläche und 1,8 % sunschtige Fläche gsi. D Nochburgmuanda vo Latärns siand Dorabira, Damülsch, Blons, Sanggerold, Thüringerbärg, Schnifis, Dünserbärg, Öbersaxa, Rankl und Zwüschawasser.

Gschicht 
Latärns ischt zum erschte Mol gnennt worra im Johr 1177 als Montem Clauturni. Am Aafang vom 14. Johrhundert hond sich Walser aagsidlat.

Wappa 
Im 1936 hot da „Zimbapfarrer" Gebhard Wendelin Gunz för d Gmoand Latärns a Wappa entworfa, wo s Kantoaswappa vom Wallis as Grundlag hot. S ischt s erschta gsii vo dära Art im Voralbäarg und s git a Gnemigung vom Wallisser Staatsrot.

Verwaltig 
Dr Bürgermoaschter vo Latärns ischt dr Gerold Welte.

Iiwohner 
Quella: Statistik Austria: Bevölkerung seit 1869 für Gemeinden. STATcube

Dialekt 
Dr Dialekt vo Latärns khört zum Walserdütsch.

Weblink 

 www.laterns.at

Fuaßnota 

Ort (Vorarlberg)
Wintersportort z Öschtriich
Walser